Nóg 'n Kovsie sterf | Maroela Media
Een van twee studente van die Universiteit van die Vrystaat, wat kritiek beseer is tydens 'n "sinnelose aanval", het in die hospitaal gesterf. Dit bring die getal sterftes ná 'n skietery op drie te staan en dit is die vierde Kovsie wat dié week gesterf het.
Die Phuthaditjhaba-polisie is na die hospitaal ontbied toe hulle in kennis gestel is dat een van die twee studente, wat kritiek beseer is tydens 'n skietery, gesterf het.
Die groep jong mans was Woensdag omstreeks 00:40 in hul huurkamers by Botjhabela Village naby Phuthaditjhaba toe hulle deur onbekende mans aangeval en geskiet is. Die aanvallers het maskers gedra en het kontant, skootrekenaars en selfone geëis, het die polisie in 'n verklaring gesê.
"Die polisie is omstreeks 01:00 na die toneel ontbied. Die vier studente is almal verbonde aan die Universiteit van die Vrystaat se Qwaqwa-kampus."
Twee mans het op die grond gelê met noodlottige beserings. Hul vriende het hul uitgeken.
Nog twee studente is na die Mofumahadi Manapo-streekhospitaal geneem in 'n kritieke toestand.
"Die studente het glo gekuier en het gedrink toe drie mans, met klapmusse, hulle oorval het."
Die name van die studente is nog nie bekendgemaak nie.
Drie sake van moord en een van poging tot moord en huisroof word ondersoek.
Maroela Media het vroeër berig 'n student wat in een van die universiteit se koshuise op die Bloemfontein-kampus woon, is Woensdagoggend in 'n afsonderlike voorval dood in sy kamer aangetref. Dit is in hierdie stadium onduidelik wanneer hy gesterf het. Die polisie ondersoek ook dié voorval en die UV sê nes met die voorval in Phuthaditjhaba, "kan meer besonderhede nie in hierdie stadium bekend gemaak word nie".
Wanneer gaan dit stop……………………………die dag as die ANC nie meer die land regeer nie en daar weer wet en orde gaan wees. Beslis nie in die nabye oekoms nie.
Daar is waaragtig NIKS oor in land wat ANC nognie verwoes het!!
Sal graag die name van die Kovsie studente wil sien……..
Elke instansie is besmet…hoe tragies het alles nie geword nie….en die wapens is lyk my maklik bekombaar